इन दोनों भाइयों को सिगरेट पीनी थी, और उन्होंने वहीं मौजूद कुछ लोगो से पनवाड़ी की दुकान क्या पूछ ली और उनमें से एक को मिली मौत और दूसरा गम्भीर हालात में मौत से जूझ रहा है। गॉगल लगाए ये तस्वीर है राहुल की जो अब इस दुनिया मे नही रहा। और जबकि अस्पताल में अपने ज़ख्म दिखता ये नवीन है जोकि मृतक राहुल का ही चचेरा भाई है। ये दोनों ही भाई देश की जानी मानी JNU यूनिवर्सिटी में काम करते हैं। जिसमे से मृतक राहुल शादी शुदा भी है। और ये दोनों शनिवार शाम को विजय विहार इलाके में स्थित अपने चाचा के घर घूमने आए थे और रात को वही रुक गए। और देर रात को दोनों भाई सिगरेट पीने के लिए घर से बाहर गए थे और उन्होंने वहीं शराब पी रहे कुछ युवकों से सिगरेट की दुकान का पता पूछ लिया जिसको लेकर उनका वहां उन लोगों से झगड़ा हो गया और उस झगड़े में ही दोनों भाइयों को चाकुओं से गोद दिया। और आरोपी मौके से फरार हो गए। जिसके बाद दोनों को अम्बेडकर अस्पताल में भर्ती किया गया। जहां डॉक्टर्स ने राहुल को मृत घोषित कर दिया जबकि नवीन अस्पताल में भर्ती है।